Komission asetus (EY) N:o 921/2004, annettu 29 päivänä huhtikuuta 2004, asetusten (ETY) N:o 2191/81, (ETY) N:o 429/90 ja (EY) N:o 2571/97 muuttamisesta raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä annetun neuvoston direktiivin 92/46/ETY vaatimusten huomioon ottamiseksi



Virallinen lehti nro L 163 , 30/04/2004 s. 0094 - 0095



Komission asetus (EY) N:o 921/2004, annettu 29 päivänä huhtikuuta 2004, asetusten (ETY) N:o 2191/81, (ETY) N:o 429/90 ja (EY) N:o 2571/97 muuttamisesta raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä annetun neuvoston direktiivin 92/46/ETY vaatimusten huomioon ottamiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1) ja erityisesti sen 10 ja 15 artiklan, sekä katsoo seuraavaa: (1) Voittoa tavoittelemattomien laitosten ja yhteisöjen voin ostamiselle myönnettävästä tuesta 31 päivänä heinäkuuta 1981 annetun komission asetuksen (ETY) N:o 2191/81(2) 1 artiklan 3 kohdassa määritellään kyseisen asetuksen mukaisesti tukikelpoinen voi. (2) Yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta 20 päivänä helmikuuta 1990 annetun komission asetuksen (ETY) N:o 429/90(3) 1 artiklassa määritellään kyseisen asetuksen mukaisesti tukikelpoinen voiöljy. (3) Voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 15 päivänä joulukuuta 1997 annetun komission asetuksen (EY) N:o 2571/97(4) 1 artiklassa määritellään voi, voiöljy ja kerma, joille voidaan myöntää tukea, kun niitä käytetään kyseisen asetuksen mukaisiin toimenpiteisiin oikeutettuihin tuotteisiin. (4) Sen varmistamiseksi, että tukea myönnetään ainoastaan korkeatasoisen terveyden suojelun tarjoaville tuotteille, asetuksissa (ETY) N:o 2191/81, (ETY) N:o 429/90 ja (EY) N:o 2571/97 tarkoitetun voin, voiöljyn ja kerman olisi täytettävä neuvoston direktiivin 92/46/ETY(5) vaatimukset; niiden on erityisesti oltava valmistettuja hyväksytyssä laitoksessa ja vastattava kyseisen direktiivin liitteessä C olevan IV luvun A kohdassa vahvistettuja terveysmerkintävaatimuksia. (5) Asetukset (ETY) N:o 2191/81, (ETY) N:o 429/90 ja (EY) N:o 2571/97 olisi tämän vuoksi muutettava vastaavasti. (6) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2191/81 1 artiklan 3 kohdan b alakohdan ensimmäinen luetelmakohta seuraavasti: "- voille: i) joka vastaa neuvoston asetuksen (EY) N:o 1255/1999(6) 6 artiklan 3 kohdan edellytyksiä ja komission asetuksen (EY) N:o 2771/1999(7) liitteessä V tarkoitettua kansallista laatuluokkaa valmistavassa jäsenvaltiossa ja jossa on vastaavat pakkausmerkinnät, ii) täyttää neuvoston direktiivin 92/46/ETY(8) vaatimukset erityisesti hyväksytyssä laitoksessa valmistamisen ja kyseisen direktiivin liitteessä C olevan IV luvun A kohdassa tarkoitettujen terveysmerkintävaatimusten noudattamisen osalta;" 2 artikla Lisätään asetuksen (ETY) N:o 429/90 1 artiklan 1 kohtaan virke seuraavasti:"Sen on täytettävä neuvoston direktiivin 92/46/ETY(9) vaatimukset erityisesti hyväksytyssä laitoksessa valmistamisen ja kyseisen direktiivin liitteessä C olevan IV luvun A kohdassa tarkoitettujen terveysmerkintävaatimusten noudattamisen osalta." 3 artikla Lisätään asetuksen (EY) N:o 2571/97 1 artiklan 2 kohtaan alakohta seuraavasti:"Edellä a, b ja c alakohdassa tarkoitetun voin, voiöljyn ja kerman on täytettävä neuvoston direktiivin 92/46/ETY(10) vaatimukset erityisesti hyväksytyssä laitoksessa valmistamisen ja kyseisen direktiivin liitteessä C olevan IV luvun A kohdassa tarkoitettujen terveysmerkintävaatimusten noudattamisen osalta." 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä toukokuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 2004. Komission puolesta Franz Fischler Komission jäsen (1) EYVL L 160, 26.6.1999, s. 48. Asetus sellaisena kuin se on viimeksi muutettuna komission asetuksella (EY) N:o 186/2004 (EUVL L 29, 3.2.2004, s. 6). (2) EYVL L 213, 1.8.1981, s. 20. Asetus sellaisena kuin se on viimeksi muutettuna asetuksella (EY) N:o 1565/2001 (EYVL L 208, 1.8.2001, s. 15). (3) EYVL L 45, 21.2.1990, s. 8. Asetus sellaisena kuin se on viimeksi muutettuna asetuksella (EY) N:o 124/1999 (EYVL L 16, 21.1.1999, s. 19). (4) EYVL L 350, 20.12.1997, s. 3. Asetus sellaisena kuin se on viimeksi muutettuna asetuksella (EY) N:o 186/2004. (5) EYVL L 268, 14.9.1992. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (6) EYVL L 160, 26.6.1999, s. 48. (7) EYVL L 333, 24.12.1999, s. 11. (8) EYVL L 268, 14.9.1992, s. 1. (9) EYVL L 268, 14.9.1992, s. 1. (10) EYVL L 268, 14.9.1992, s. 1.